Kommunevalget i 1995 ga borgerlig flertall i Oslo, men Høyres førstekandidat Michael Tetzschner ønsket heller å samarbeide med Kristelig Folkeparti og Venstre enn med Fremskrittspartiet. På grunn av samarbeidsproblemene klarte ikke de fire partiene å samle seg om noe felles forslag, noe som førte til at Rune Gerhardsen (Ap) kunne fortsette som byrådsleder. Tetzschner kom etter dette under press, og trakk seg i oktober 1995. En turbulent vinter fulgte der Høyre hadde flere byrådslederkandidater etter hverandre, og til slutt pekte på Huitfeldt som kompromisskandidat.